Johannes Johannesen

Johannes Johannesen (s. 1. maaliskuuta 1997 Stavanger, Norja) on norjalainen jääkiekkopuolustaja, joka pelaa SM-liigajoukkue Pelicansissa. Hän laukoo oikealta.

 Ura 
 Seuraura 
Johannesen on Viking Hockeyn (aiemmin Stavanger Hockey) kasvatti. Hän debytoi seuran miesten joukkueessa 16-vuotiaana Norjan toiseksi korkeimmalla sarjatasolla I-divisioonassa kaudella 2013–2014, jolloin Johannesen pelasi siellä kahdeksan runkosarjaottelua ilman tehopisteitä. Kaudeksi 2014–2015 hän siirtyi Stavanger Oilersiin. Johannesen pelasi suurimman osan kaudestaan seuran A-nuorissa, jossa hän voitti Norjan-mestaruuden. Johannesen teki miesten pääsarjadebyyttinsä vain 17-vuotiaana Mestarien liigan avauskierroksella [1. elokuuta 2014 vieraissa suomalaista Tapparaa vastaan. Hänet merkittiin Oilersin kakkospuolustajapariin Adrian Veidemanin viereen. Johannesen pelasi kauden aikana GET-ligaenissa 19 runkosarjaottelua tehden kaksi syöttöpistettä. Hän voitti kauden päätteeksi Norjan-mestaruuden. CHL:ssä Johannesen pelasi yhden ottelun. Toukokuussa 2015 hän teki kaksivuotisen jatkosopimuksen Oilersin kanssa.

Varsinaisella GET-ligaenin tulokaskaudellaan 2015–2016 Johannesen teki 43 runkosarjaottelussa tehot 3+11=14 ja 17 playoff-ottelussa tehot 1+6=7. Hän voitti pudotuspeleissä Oilersin sisäisen tehotilaston lukemalla +12, joka oli myös liigan puolustajista paras. Johannesen voitti kauden päätteeksi Norjan-mestaruuden ja hänet valittiin GET-ligaenin vuoden tulokkaaksi. CHL:ssä Johannesen teki kauden aikana kuudessa ottelussa yhden maalin.

Kaudeksi 2016–2017 Johannesen siirtyi kaksivuotisella sopimuksella Ruotsin SHL-liigan Frölundaan. Hän pelasi joukkueessa kymmenen runkosarjaottelua tehopistein 1+2=3 ja viisi Mestarien liigan ottelua ilman tehopisteitä. Johannesen voitti CHL:n mestaruuden. Hän pelasi suurimman osan runkosarjastaan kuitenkin lainalla sarjatasoa alempana HockeyAllsvenskan-joukkue Oskarshamnissa tehden 26 runkosarjaottelussa tehot 1+1=2. Loppukaudella hän palasi Frölundan vahvuuteen ja vahvisti seuran J20-joukkuetta J20 SuperElitin pudotuspeleissä. Alkukaudella 2017–2018 Johannesen pelasi Frölundassa neljä CHL-ottelua, mutta hän ei saanut kuitenkaan peliaikaa SHL:n runkosarjassa. Johannesen pelasi lainalla sekä neljän ottelun verran Ruotsin kolmanneksi korkeimmalla sarjatasolla HockeyEttan-joukkue Hanhalsissa että kahdeksan ottelun verran Allsvenskan-joukkue Leksandissa, kunnes marraskuussa 2017 hän lähti Frölundasta ja palasi loppukauden sopimuksella kotimaahansa Stavanger Oilersin riveihin. Kesäkuussa 2018 Johannesen teki seuran kanssa vuoden mittaisen jatkosopimuksen. Kaudella 2018–2019 hän oli tehoilla 6+17=23 Oilersin eniten maaleja tehnyt puolustaja. Johannesen jakoi koko GET-ligaenin puolustajien pistepörssin kymmenennen sijan Vålerengn Filip Gunnarssonin ja Lillehammerin Sondre Bjerken kanssa.

Johansson siirtyi kaudeksi 2019–2020 kaksivuotisella sopimuksella Saksan DEL-liigan Düsseldorfer EG:hen. Kaudeksi 2021–2022 hän palasi Allsvenskaniin ja siirtyi vuoden mittaisella sopimuksella Västervikiin. Johannesen oli tehoilla 2+22=24 joukkueen paras syöttäjä, kolmanneksi paras pistemies ja tehokkain puolustaja. Jääaikaa hän sai 23.35 minuuttia ottelua kohden, mikä oli toiseksi eniten koko sarjassa. Kaudeksi 2022–2023 Johannesen siirtyi vuoden mittaisella sopimuksella Moraan.

Kaudeksi 2023–2024 Johannesen siirtyi kaksivuotisella sopimuksella SHL-joukkue Rögleen. Hän pelasi siellä 14 runkosarjaottelua ilman tehopisteitä, mutta Johannesenilla oli kuitenkin ajoittain vaikeuksia mahtua kokoonpanoon, joten hänen sopimuksensa purettiin joulukuussa 2023. Kaksi päivää myöhemmin Johansenin vahvistettiin siirtyvän kevääseen 2025 asti ulottuvalla sopimuksella SM-liigajoukkue Pelicansiin. Hän voitti kauden päätteeksi SM-hopeaa. Kaudella 2024–2025 Johannesen voitti Pelicansin sisäisen tehotilaston lukemalla +8. Toukokuussa 2025 hän teki seuran kanssa kaksivuotisen jatkosopimuksen.

 Maajoukkueura 
Johannesen edusti Norjaa Pyeongchangin olympiakisoissa 2018 sekä MM-kilpailuissa vuosina 2016, 2017, 2018, 2019, 2022, 2023, 2024 ja 2025. Vuoden 2018 turnauksessa valmentajat valitsivat hänet joukkueensa turnauksen yhdeksi kolmesta parhaasta pelaajasta. Vuosien 2022 ja 2023 turnauksissa Johannesen toimi Norjan varakapteenina. Hän pelasi myös Pekingin olympiakisojen 2022 ja Milanon olympiakisojen 2026 karsinnoissa. Yhteensä Johannesen on pelannut 126 maaottelua tehopistein 7+17=24. Hän teki A-maajoukkuedebyyttinsä vain 18-vuotiaana Metal Challengessa 11. helmikuuta 2016 Tanskan Rødovressa Etelä-Koreaa vastaan. Ensimmäisen A-maajoukkuemaalinsa hän teki saman vuoden MM-kilpailuissa 8. toukokuuta 2016 Moskovan VTB-jääpalatsissa Kazakstania vastaan.

Johannesen pelasi myös alle 20-vuotiaiden IA-divisioonan MM-kilpailuissa vuosina 2016 ja 2017, joista jälkimmäisessä turnauksessa hän toimi Norjan varakapteenina. Johannesen pelasi myös alle 18-vuotiaiden IA-divisioonan MM-kilpailuissa vuonna 2015, jolloin hänet valittiin Norjan turnauksen parhaaksi pelaajaksi.

 Tilastot 
 2013–2014  Viking Hockey  NOR-2  8  0  0  0  0  –  –  –  –  – 2014–2015  Stavanger Oilers  Norja U20  28  1  14  15  10  12  2  8  10  4  U18 D1A  5  0  2  2  0   Stavanger Oilers  Norja  19  0  2  2  0  –  –  –  –  – 2015–2016  Stavanger Oilers  Norja  43  3  11  14  12  17  1  6  7  4  JMM D1A  5  1  1  2  2                           MM  7  2  1  3  0  2016–2017  Frölunda HC  SuperElit  10  0  2  2  2  5  0  0  0  2  JMM D1A  5  0  0  0  4   Frölunda HC  SHL  10  1  2  3  2  –  –  –  –  –  MM  7  0  0  0  0   IK Oskarshamn  Allsvenskan  26  1  1  2  6  –  –  –  –  – 2017–2018  Hanhals IF  HockeyEttan  4  0  2  2  2  –  –  –  –  –  OK  5  0  0  0  0   Leksands IF  Allsvenskan  8  0  1  1  4  –  –  –  –  –  MM  7  0  0  0  0   Stavanger Oilers  Norja  24  3  8  11  4  5  0  0  0  0 2018–2019  Stavanger Oilers  Norja  48  6  17  23  16  12  1  5  6  4  MM  7  1  0  1  0 2019–2020  Düsseldorfer EG  DEL  47  1  8  9  16  –  –  –  –  – 2020–2021  Düsseldorfer EG  DEL  20  0  5  5  2  –  –  –  –  – 2021–2022  Västerviks IK  Allsvenskan  51  2  22  24  20  7  1  3  4  4  OQ  3  0  0  0  2              MM  7  0  3  3  4 2022–2023  Mora IK  Allsvenskan  49  4  18  22  6  10  0  2  2  0  MM  7  0  1  1  6 2023–2024  Rögle BK  SHL  14  0  0  0  2  –  –  –  –  –  MM  7  0  2  2  6   Pelicans  SM-liiga  29  1  4  5  10  17  1  2  3  0 2024–2025  Pelicans  SM-liiga  59  6  13  19  20  –  –  –  –  –  OQ  3  1  0  1  0              MM  3  1  1  2  2 4 kautta  yhteensä  Norja  134  12  38  50  32  34  2  11  13  8 2 kautta  yhteensä  SM-liiga  88  7  17  24  30  17  1  2  3  0 2 kautta  yhteensä  DEL  67  1  13  14  18  –  –  –  –  – 2 kautta  yhteensä  SHL  24  1  2  3  4  –  –  –  –  – 4 kautta  yhteensä  Allsvenskan  134  7  42  49  36  17  1  3  4  6

 Lähteet 

 Viitteet 

Luokka:Norjalaiset jääkiekkoilijat
Luokka:Vuonna 1997 syntyneet
Luokka:Elävät henkilöt